রায়গড় জেলার পুলিশ সুপার অনিল পারসকর জানিয়েছেন, অনুষ্ঠানে একই খাবার খেয়ে সবাই অসুস্থ হওয়ায় খাবারের নমুনা সংগ্রহ করে পরীক্ষার জন্য পাঠানো হয়। পরীক্ষায় খাবারে বিষের উপস্থিতির প্রমাণ মেলে। প্রাথমিক কথাবার্তায় সন্দেহ হওয়ায় প্রজ্ঞা সুরভাষীকে জেরা করে পুলিশ। জেরায় প্রজ্ঞা স্বীকার করেছেন ‘গায়ের রং কালো’ এমন কটাক্ষ সহ্য করতে না পেরে সেদিন অনুষ্ঠান চলাকালীন খাবারের মধ্যে কীটনাশক মিশিয়ে দেন তিনি।